นายกรัฐมนตรี มอบเงินตามมาตรการช่วยเหลือเกษตรกรผู้ปลูกข้าว ยืนยันรัฐบาลให้ความสำคัญภาคการเกษตรและส่งเสริมให้เกิดรายได้ที่มั่นคง
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธีมอบเงินตามมาตรการช่วยเหลือเกษตรกรผู้ปลูกข้าว โครงการประกันรายได้เกษตรกรผู้ปลูกข้าว และมาตรการคู่ขนาน ปีการผลิต 2564/65 ที่ ธนาคารเพื่อการเกษตรและสหกรณ์การเกษตร หรือ ธ.ก.ส. สาขาตลาดกลางสินค้าเกษตรสุพรรณบุรี อำเภอศรีประจันต์ จังหวัดสุพรรณบุรีนายกรัฐมนตรี กล่าวว่า รู้สึกยินดีที่ได้มาเป็นประธานในการมอบเงินช่วยเหลือเกษตรกรในครั้งนี้ เพราะเป็นการนำร่องจ่ายเงินให้กับเกษตรกรทั่วประเทศ ถือเป็นการส่งความสุขและเป็นของขวัญรับปีใหม่ ซึ่งรัฐบาลห่วงใยเกษตรกรทุกคนและให้ความสำคัญกับภาคการเกษตร เนื่องจากเป็นภาคการผลิตที่ทำให้เศรษฐกิจไทยเติบโต จึงมุ่งมั่นส่งเสริมให้เกษตรกรมีความมั่นคงทางราย ทั้งนี้รัฐบาลเร่งแก้ไขปัญหาพืชผลทางการเกษตรตกต่ำ เบื้องต้นประกันรายได้สินค้าเกษตร 5 ชนิดและมีแนวทางจะส่งเสริมการตลาดแบบครบวงจร รวมถึงผลักดันการยกระดับคุณภาพข้าวไทย อาทิ ลดต้นทุนการผลิต ส่งเสริมให้คนรุ่นใหม่ทำการเกษตรมากขึ้น โดยมีรูปแบบเป็นการเกษตรแนวใหม่ที่อาศัยเทคโนโลยีมาช่วยการผลิต การปลูกข้าวปลอดภัย การทำสมาร์ทฟาร์มเมอร์ การแปรรูปข้าวเพื่อเพิ่มมูลค่าสินค้าและการทำการตลาดในประเทศให้เข้มแข็งตลอดจนการรวมกลุ่มวิสาหกิจ ซึ่งหากทำได้สำเร็จ จะช่วยให้เกษตรกรมีความมั่นคงและไม่มีปัญหาหนี้สินด้านตัวแทนเกษตรกรจังหวัดสุพรรณบุรี เปิดเผยว่า รู้สึกขอบคุณรัฐบาลที่มีโครงการประกันรายได้สินค้าเกษตร เพื่อชดเชยราคาข้าวที่ตกต่ำ ซึ่งทำให้เกษตรกรมีรายได้ พร้อมเสนอให้รัฐบาลช่วยหามาตรการลดต้นทุนการผลิตและแจกพันธุ์ข้าวอย่างดี เพื่อให้เกษตรกรมีรายได้ที่ยั่งยืนต่อไปการจัดงานดังกล่าว ปฏิบัติตามมาตรการด้านสาธารณสุขอย่างเข้มงวด ผู้เข้าร่วมงานต้องแสดงผลตรวจ ATK